একজন মানুষ বা একটি পরিবার তার প্রতিবেশীর সাথে সুসম্পর্ক বজায় না রেখে চলতে পারে না। তেমনি একটি দেশও ভালোভাবে চলতে পারে না যদি তার প্রতিবেশী রাষ্ট্রের সাথে ভালো সম্পর্ক না থাকে। যেমন ভারত তার প্রতিবেশী রাষ্ট্র পাকিস্তান ও চীনের সাথে সারা বছর ছোটখাটো যুদ্ধ করেই যাচ্ছে, যা একটি রাষ্ট্রের জন্য ভালো বা ইতিবাচক দিক নয়। কোন শান্তিকামী রাষ্ট্রের পরিবেশ এমন হতে পারে না। ভারতের সীমান্তবর্তী অঞ্চলের মানুষগুলো তাদের জীবন নিয়ে বেশ শঙ্কিত থাকে। আর এই নিয়ে দেশটি বেশ বিড়ম্বনায় আছে। ভারতের অন্য প্রতিবেশী রাষ্ট্রগুলোর তুলনায় বাংলাদেশ-ভারতের সম্পর্ক বেশ ভালো। তবে সেটা উভয় পক্ষ থেকে ভালো নয়। বাংলাদেশ ভারতের সাথে ভালো সম্পর্ক বজায় রাখতে বেশ সচেষ্ট বিশেষ করে বর্তমান ক্ষমতাসীন আওয়ামী সরকার থাকলে সম্পর্কটা চলে গলায় গলায়। সম্পর্কটা এমন যে, দিলেই ভালো নীতির ওপর দাঁড়িয়ে আছে।